SET มอบรางวัลสุดยอดเยาวชนคนเก่งในงานเศรษฐศาสตร์เพชรยอดมงกุฎ
ตลาดหลักทรัพย์แห่งประเทศไทย (SET) มอบรางวัลสุดยอดเยาวชนคนเก่งการแข่งขันเศรษฐศาสตร์เพชรยอดมงกุฎ ครั้งที่ 7 ณ โรงเรียนสตรีวิทยา ๒
25 ส.ค. 2558


พระพรหมมังคลาจารย์ ประธานมูลนิธิร่มฉัตร เป็นประธานในพิธีมอบรางวัลถ้วยพระราชทานสมเด็จพระเทพรัตนราชสุดาฯ สยามบรมราชกุมารี แก่สุดยอดเยาวชนคนเก่งจากการแข่งขันเศรษฐศาสตร์เพชรยอดมงกุฎ ครั้งที่ 7 พชรมน หลู่ประเสริฐ ผู้ชนะเลิศเหรียญทอง ระดับประถมศึกษาตอนปลาย จากโรงเรียนอนุบาลนนทบุรี จังหวัดกรุงเทพมหานคร
และอธิคม วาณิชย์กุล ผู้ชนะเลิศเหรียญทอง ระดับมัธยมศึกษาตอนปลาย จากโรงเรียนเตรียมอุดมศึกษา จังหวัดกรุงเทพมหานคร โดยมี ดร. สถิตย์ ลิ่มพงศ์พันธุ์ ประธานกรรมการ ตลาดหลักทรัพย์ฯ พร้อมผู้บริหารตลาดหลักทรัพย์ฯ มูลนิธิร่มฉัตร และองค์กรภาครัฐและเอกชน ร่วมเป็นเกียรติ ณ โรงเรียนสตรีวิทยา ๒